**ПОЈЕДНОСТАВЉЕЊЕ АДМИНИСТРАТИВНОГ ПОСТУПКА ИЗДАВАЊА САГЛАСНОСТИ НА ПРИВРЕМЕНИ ПРОГРАМ ГАЗДОВАЊА ПРИВАТНИМ ШУМАМА**

|  |  |
| --- | --- |
| **Назив административног поступка** | **Сагласност на привремени програм газдовања приватним шумама** |
| **Шифра поступка** | **202.00.0001** |
| **Регулаторно тело**  **(надлежно за спровођење препоруке)** | Покрајински секретаријат за пољопривреду, водопривреду и шумарство |
| **Правни оквир којим је уређен административни поступак** | * Закон о о шумама („Сл. гласник РС”, бр. 30/10, 93/12, 89/15 и 95/18) * Правилник о садржини основа и програма газдовања шумама, годишњег извођачког плана и привременог годишњег плана газдовања приватним шумама („Сл. гласник РС”, бр. 122/03 и 145/14) |
| **Прописи које треба променити /донети/укинути да би се спровеле препоруке** | Не захтева измену прописа |
| **Рок за спровођење препорука** | Трећи квартал 2020. године |
| 1. **КРАТАК ОПИС ПРОБЛЕМА** | |
| Иако је поступак јасно дефинисан прописом, додатни простор за оптимизацију постоји на тај начин што ће се омогућити подношење и издавање акта електронским путем, као и промена форме документа. | |
| 1. **САЖЕТАК ПРЕПОРУКА** | |
| Потребно је омогућити електронско подношење захтева и издавање акта надлежног органа. | |
| 1. **ОБРАЗЛОЖЕЊЕ** | |
| **3.1. Увођење е-управе**  Поступак подразумева подношење захтева надлежном органу поштом или лично, као и достављање акта подносиоцу захтева. Још увек није успостављена пуна електронска управа, нити поједини сегменти електронске комуникације.  У циљу увођења савремених начина административног поступања, ефикаснијег и jедноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се увођење е-управе, тако што ће се омогућити спровођење поступка електронским путем у целости.  ***За примену овe препорукe, није потребна измена прописа.***  **3.2. Промена форме документа(копија)**  **• Документа број 4. и 5. из е-пописа: Доказ о уплати таксе за захтев и Доказ о уплати накнаде за трошкове поступка**  Предлаже се промена форме документа из оригинала у копију односно омогућавање подношења извода са пословног рачуна странке, без печата банке, у складу са мишљењем Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе.  ***За примену ове препоруке, није потребна измена прописа.*** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| Усвојене препоруке на захтевају измену прописа. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| Усвојене препоруке на захтевају измену прописа. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Препоруке ће допринети истоветности поступања, транспарентности поступка, правној сигурности привредних субјеката и поједностављењу поступка за привредне субјекте. | |